ועדת הבריאות, כנסת 24, פרוטוקול מספר 62, 2022-01-24 11:26

טטיאנה (טניה) מזרסקי: שלום לכולם.

טטיאנה (טניה) מזרסקי: היום 24 בינואר 2022, כ"ב בשבט התשפ"ב.

טטיאנה (טניה) מזרסקי: השעה 11:22 ואנחנו מתחילים דיון מהיר בנושא: מרותקי בית לא מקבלים חיסון רביעי לקורונה.

טטיאנה (טניה) מזרסקי: אני מבקשת מחברי הכנסת שביקשו ויזמו את הדיון להציג את הנושא.

טטיאנה (טניה) מזרסקי: בבקשה, חבר הכנסת אופיר כץ.

אופיר כץ: תודה, גברתי יושבת הראש.

אופיר כץ: אני יזמתי את הדיון הזה גם בכעס וגם בעצב רב - לגלות שאוכלוסייה כל כך חלשה, האוכלוסייה שנמצאת בסיכון הכי גדול, צריכה להיתקל בקשיים במשהו שצריך להיות מובן מאליו ואנחנו צריכים לעשות הכל בשביל לשמור על הבריאות שלהם ולחסן אותם.

אופיר כץ: בגלל שהם לא יכולים לצאת, מסיבות רפואיות או בגלל החשש שלהם, הם פשוט לא מקבלים חיסונים.

אופיר כץ: זה כשאנחנו רואים את הממשלה עושה הכל מבחינת הסברה כדי לגרום לכך שכמה שיותר אנשים יתחסנו, ובצדק.

אופיר כץ: היה לנו את המקרה הזה גם בסבבים הקודמים של הקורונה, ובממשלה הקודמת כן היה מבצע רחב של חיסונים בבתים של האזרחים בסיכון.

אופיר כץ: הגיעו אליהם עם ניידות, עם מקררים קטנים ונתנו להם את החיסון.

אופיר כץ: זאת באמת הייתה המטרה.

אופיר כץ: לצערי, גם במחדל הזה הממשלה הזאת בוחרת להתעלם וממשיכה קשישים ומרותקי בית פשוט ללא חיסון ובמצב הרבה יותר פגיע.

אופיר כץ: אני נחשפתי לסיפורים שהגיעו אלי באופן אישי, על קשישים סיעודיים שפנו לקופה שלהם וקיבלו תשובה שאין אפשרות לבוא ולחסן אותם, ושהם צריכים לבוא בעצמם לקופת החולים ולהתחסן.

אופיר כץ: באמת אין צורך להכביר במילים עד כמה הדבר הזה הזוי ולא נכון.

אופיר כץ: אנחנו יודעים כמה קשה לאנשים האלה, במיוחד בתקופה הזאת, אז איך אנחנו בעצם דורשים מהם לעשות דבר כל כך קשה?

אופיר כץ: זה פשוט לוותר עליהם ולהפקיר אותם.

אופיר כץ: לצערי, לפי התגובות שראיתי בכתבה של מיטל יסעור שפורסמה בישראל היום, בקופות לא רואים איזושהי בעיה בנושא הזה.

אופיר כץ: ושוב: אני שמעתי באוזניי אנשים שרוצים שיבואו אליהם לתת להם את החיסון ולא קיבלו מענה לכך.

טטיאנה (טניה) מזרסקי: חבר הכנסת אופיר, אפשר לשאול האם אותם אנשים שפנו אליך מתגוררים באותו יישוב ושייכים לאותה קופת חולים?

אופיר כץ: לא, זה מפוזר.

אופיר כץ: לא בקופת חולים אחת.

אופיר כץ: לסיום, אני מקווה שמהדיון הזה באמת תצא בשורה והנחיה, ושיפנימו שבאמת צריך לסייע לאוכלוסייה הזאת, להגיע אליהם לבתים ולחסן אותם.

אופיר כץ: תודה רבה.

טטיאנה (טניה) מזרסקי: תודה.

טטיאנה (טניה) מזרסקי: חבר הכנסת סמי אבו שחאדה.

סמי אבו שחאדה: תודה רבה, גברתי יושבת הראש.

סמי אבו שחאדה: אני מצטרף לדברים של חבר הכנסת כץ.

סמי אבו שחאדה: האמת שגם אני קראתי את זה קודם כל בתקשורת, ואז גם הגיעו אלי פניות מכל מיני מקומות בארץ.

סמי אבו שחאדה: זה לא ממקום אחד.

סמי אבו שחאדה: יש פה בעיה שבאמת קשה מאוד להבין אותה.

סמי אבו שחאדה: אני לא מומחה ברפואה, אבל יכול להיות שגם האנשים האלה הם בכלל ברמת סיכון יותר גבוהה.

סמי אבו שחאדה: אולי אפילו יותר נכון ללכת לחסן אותם בבתים.

סמי אבו שחאדה: ולא רק לאנשים המאוד מבוגרים ולאנשים המרותקים לבתים.

סמי אבו שחאדה: יש הרי קבוצות סיכון במגיפה הזאת.

סמי אבו שחאדה: אולי יותר נכון ויותר טוב בריאותית, לחשוב לעשות Reaching out לאוכלוסיות האלה, לסכן אותן פחות.

סמי אבו שחאדה: הרי זה בסך הכל אינטרס של כולנו, שהאנשים האלה יהיו בפחות סיכון.

סמי אבו שחאדה: צריך לשקול את זה.

סמי אבו שחאדה: אני לא האמנתי שיש תשובות כאלה, למישהו רוצה חיסון ומגיע לו חיסון והוא גם נמצא ברמת סיכון גבוהה.

סמי אבו שחאדה: חלק גדול מהאנשים שאנחנו מדברים עליהם אלה האנשים היותר מבוגרים, בגילאים די מבוגרים.

סמי אבו שחאדה: לפי כל מה שאנחנו יודעים עד עכשיו על המגיפה, האנשים האלה גם ברמת סיכון הרבה יותר גבוהה.

סמי אבו שחאדה: הכי סביר היה ללכת לחסן אותם בבתים.

טטיאנה (טניה) מזרסקי: נכון.

סמי אבו שחאדה: זה נשמע הרבה יותר נכון, גם יותר בריא ויותר טוב לכולם, במקום לסכן אותם ולהביא אותם.

סמי אבו שחאדה: אני פשוט לא האמנתי.

סמי אבו שחאדה: אני חושב שאנחנו צריכים לצאת מפה בהחלטה ברורה.

טטיאנה (טניה) מזרסקי: האנשים שפנו אליך, מרוכזים באזור מגורים מסוים?

סמי אבו שחאדה: לא.

סמי אבו שחאדה: דיברו איתי אנשים מנצרת, דיברו איתי אנשים מטמרה, דיברו איתי אנשים מהנגב.

סמי אבו שחאדה: היו חמש-שש פניות ממקומות שונים ואנשים שונים.

סמי אבו שחאדה: יכול להיות שבחברה הערבית, בגלל שיש יותר כוח לכללית ורוב המבוטחים הערבים בשירותי הבריאות נמצאים בכללית - יכול להיות.

סמי אבו שחאדה: אני לא יודע.

אופיר כץ: לא, לא, גם במרכז הארץ קיבלתי פניות ומקופות אחרות.

סמי אבו שחאדה: יכול להיות.

סמי אבו שחאדה: אני לא חושב שזה שייך לקופה מסוימת.

סמי אבו שחאדה: אני חושב שזו איזושהי הנחיה כזאת, ואני חושב שאת ההנחיה הזאת צריך לבטל ולעשות דווקא את ההפך.

סמי אבו שחאדה: אנחנו צריכים לצאת מפה עם המלצה.

סמי אבו שחאדה: בסך הכל, אנחנו באנו להציל את הבריאות של הציבור.

סמי אבו שחאדה: מה שצריך זה לעשות את מה שיותר הגיוני ויותר בריא.

סמי אבו שחאדה: זה הכל.

סמי אבו שחאדה: תודה לך.

טטיאנה (טניה) מזרסקי: נכון.

טטיאנה (טניה) מזרסקי: גם הקריאה הייתה של המדינה, של משרד הבריאות, לקבוצות אוכלוסייה שבסיכון - לצאת ולהתחסן במנת בוסטר.

סמי אבו שחאדה: כן.

סמי אבו שחאדה: זה אינטרס משותף.

סמי אבו שחאדה: זה אמור לשרת את כולנו.

טטיאנה (טניה) מזרסקי: נשמע את ההתייחסות של הגורמים בקופות החולים ומשרד הבריאות.

טטיאנה (טניה) מזרסקי: חברת הכנסת רון בן משה.

יעל רון בן משה: ראשית, ברכות על ניהול הדיון לממלאת מקום יושבת ראש הוועדה ולחברי, חבר הכנסת אופיר כץ שיזם את הדיון ושמחתי להצטרף אליו.

יעל רון בן משה: אני חושבת שלמרות הדברים שאמר חברי, הנושא הוא מעבר לפוליטיקה ולממשלה כזו או אחרת.

יעל רון בן משה: הקורונה מתעתעת בנו.

יעל רון בן משה: יש דברים טובים שעשתה הממשלה הקודמת ויש דברים טובים לא פחות שעושה הממשלה הזו.

יעל רון בן משה: צריך להתמודד עם הנושא בצורה עניינית.

יעל רון בן משה: כולנו כאן - גם קואליציה וגם אופוזיציה - מבינים שצריך להנגיש את החיסונים, ואני חושבת שנשמע את זה גם מגורמי המקצוע.

יעל רון בן משה: צריך להנגיש גם את המנה הרביעית לכולם, ובוודאי לאוכלוסיות חלשות, שאין להן לובי בכנסת ואין להן ייצוג במקומות אחרים.

יעל רון בן משה: ובוודאי אם אנחנו מבינים שאנחנו לא רוצים לכפות על אוכלוסיות כאלה בידוד חברתי או משפחתי, כי ברגע שאדם לא מחוסן ומרותק לבית, ומשפחתו לא יכולה להגיע אליו - אז אנחנו מוצאים אחר כך בעיות כפולות ומכופלות.

יעל רון בן משה: לשאלתך מאיפה מגיעות הפניות אלינו: אני חושבת שזו שאלה מצוינת.

יעל רון בן משה: אני חושבת שלא במקרה כל מי שנמצא בחדר כאן לא מגיע מלב החברה הישראלית בגוש דן.

יעל רון בן משה: אלי מטבע הדברים מגיעות פניות בעיקר מצפון הארץ, אבל אני חושבת שזה לא מקרי שאנחנו נמצאים כאן, והצטרפו אלינו להגשת הבקשה לדיון המהיר בעיקר חברי כנסת מהצפון.

יעל רון בן משה: אני מצטרפת לבקשה של חבר הכנסת אבו שחאדה, שהוועדה הזו תנחה את משרד הבריאות ואת קופות החולים למצוא פיתרון מהיר ולצאת כבר מחר במבצע חיסונים.

יעל רון בן משה: אני קוראת לך, גברתי יושבת ראש הוועדה, לוודא שזה לא בא על חשבון שירותים אחרים, בעיקר במקומות שבהם כבר היום חסרות עמדות דיגום - גם של אנטיגן וגם של PCR.

יעל רון בן משה: ושוב, לצערי אנחנו רואים את המחסורים האלה בעיקר בדרום ובצפון.

יעל רון בן משה: אני מצטרפת לקריאה לעשות מבצע לחיסון מרותקי בית, ולקחת על עצמנו, אם כבודך תיקח את המשימה הזו, לוודא שזה לא בא על חשבון שירותים אחרים.

טטיאנה (טניה) מזרסקי: תודה.

טטיאנה (טניה) מזרסקי: עכשיו אנחנו רוצים לשמוע מגורמים מקצועיים במערכת הבריאות.

טטיאנה (טניה) מזרסקי: אני אגיד לכם שאתמול, לקראת הדיון יצרתי קשר עם עובדי קופות חולים שונות, עם ארבע הקופות, כדי לוודא ולשאול איך מתנהגים עם מרותקי הבית, איך מחסנים ואיך מגיעים אליהם.

טטיאנה (טניה) מזרסקי: ענו לי שבכללית אחיות מהמרפאות המקומיות יוצאות באמבולנס.

טטיאנה (טניה) מזרסקי: בקופות אחרות אמרו שיש יחידות מיוחדות להמשיך טיפול, יחידות לטיפולי בית, כשצוות של טיפולי בית נותנים את החיסונים.

טטיאנה (טניה) מזרסקי: לכל סניף ולכל יחידה כזאת יש רשימה של החולים המרותקים, ומבצעים את החיסונים לפי הרשימה ולפי התור.

טטיאנה (טניה) מזרסקי: זה מה שאני שמעתי.

טטיאנה (טניה) מזרסקי: אבל בואו נשמע את הגורמים המקצועיים.

אופיר כץ: השאלה כמה עושים את זה, מאיפה הרשימה, כמה הם הספיקו עד עכשיו, כמה צוותים עושים את זה.

טטיאנה (טניה) מזרסקי: זהו, אז עכשיו אנחנו נשאל מי עושה את המעקב ומה הקצב.

אופיר כץ: בואו נשמע איפה זה לא עובד.

טטיאנה (טניה) מזרסקי: כן, חשוב לשמוע.

טטיאנה (טניה) מזרסקי: ליאור ברק, סמנכ"ל במשרד הבריאות, אחראי על הקשר עם קופות חולים.

ליאור ברק: צהריים טובים.

ליאור ברק: אני אשמח שתפתחו את הזום לעירם אמיתי שהוא במשל"ט משרד הבריאות שמרכז את כל נושא החיסונים כפרויקט בפני עצמו, לאור החשיבות הגדולה שאנחנו רואים בזה.

ליאור ברק: עירם יציג את כל הנתונים הרלוונטיים.

ליאור ברק: אני כן אקדים ואומר בשתי מילים שדיברת קודם חברת הכנסת על נושא כוח האדם, וכרגע כמו בכל הגלים, גם בגל הנוכחי מערכת הבריאות בעומסים גדולים מאוד של כוח אדם.

ליאור ברק: יש גם צוותים רפואיים שנמצאים בבידוד וגם אלפי משימות, אלפי ועשרות אלפי חולים מאומתים מדי יום שדורשים את הטיפול של הצוותים הרפואיים.

ליאור ברק: זה היה ככה בכל הגלים: גם בגל הראשון, גם בבוסטר השלישי וגם בבוסטר הרביעי.

אופיר כץ: אז קודם כל, לא הייתה לנו כמות כזאת של נדבקים.

אופיר כץ: אבל השאלה האם יש הנחיה של משרד הבריאות לקופות לחסן את מרותקי הבית.

ליאור ברק: בוודאי.

אופיר כץ: אז יש הנחיה שלא מתבצעת בפועל.

ליאור ברק: לא, ההנחיה מתבצעת.

ליאור ברק: אני אשלים את המשפט: תמיד בשבועיים-שלושה הראשונים של כל גל, המסה העיקרית של כוח האדם מופנית לחסן את האנשים שמגיעים לתחנות, ואחרי שבועיים, כשכוח האדם מתפנה כי יורדת הכמות, אנחנו גם מתפנים לחסן בבית.

ליאור ברק: ועוד פעם, ציינתם קודם גם את מצוקת כוח האדם.

ליאור ברק: אז הנה עירם יציג את הנתונים ואחר כך נוכל לקיים עליהם שיח.

עירם אמיתי: תודה ליאור.

עירם אמיתי: אני מנהל את דסק החיסונים של הקורונה במשל"ט של משרד הבריאות, כבר מדצמבר בשנה שעברה לאורך כל המבצעים, כולל מגן אבות שהיה עכשיו, החינוך וכדומה.

עירם אמיתי: נושא מרותקי הבית הוא נושא שאנחנו מכירים אותו.

עירם אמיתי: אנחנו עסקנו בו רבות גם במנה הראשונה והשנייה בשנה שעברה, סביב פברואר, מרץ, אפריל ומאי.

עירם אמיתי: מבחינת מספרים: יש סדר גודל של 100 אלף מרותקי בית כפי שהקופות מגדירות את זה.

עירם אמיתי: יש חלוקה לפי סדר הגודל שיש בכל קופה.

עירם אמיתי: בסבב הראשונים הראשון, של מנה ראשונה ושנייה, חוסנו סדר גודל של 70-60 אלף מתוכם.

עירם אמיתי: מתוך אלה שחוסנו, 4,000 חוסנו בבית והיתר חוסנו במרפאות - בין אם הם הגיעו עם בני משפחה או שהם הגיעו בעזרת אמבולנסים שהקופות מימנו או בדרכים כאלה.

עירם אמיתי: כלומר, הרוב חוסנו במרפאות ומעט חוסנו בבתים.

עירם אמיתי: במנה השלישית חוסנו בבתים 6,000, וסביב ה-40 אלף חוסנו באותה שיטה במרפאות על ידי זה ששינעו אותם או שהגיעו עצמאית עם המשפחה.

טטיאנה (טניה) מזרסקי: אנחנו מדברים על מרותקי בית.

טטיאנה (טניה) מזרסקי: איך הם היו יכולים להגיע למרפאות?

ליאור ברק: אני רק אסביר: מרותק בית זו הגדרה קלינית של אדם שזכאי לקבל טיפולים בית.

ליאור ברק: בפועל, רוב מרותקי הבית הם אנשים שכן יכולים לצאת ולהתחסן.

ליאור ברק: גם בגל הראשון וגם בגל השני, כמו שציין עירם רוב מרותקי הבית כן מגיעים לתחנות.

ליאור ברק: אלה אנשים שיוצאים מהבתים ואין להם מגבלה.

ליאור ברק: יש קבוצה של בין 4,000 ל-5,000 מבוטחים שלא יכולים גם לצאת פיזית מהבית.

טטיאנה (טניה) מזרסקי: 4,000 בארץ?

ליאור ברק: כן.

טטיאנה (טניה) מזרסקי: יש לי ממש ספק על המספר הזה.

טטיאנה (טניה) מזרסקי: אני מגיעה מהשטח ואני יודעת שזה הרבה יותר.

טטיאנה (טניה) מזרסקי: יכול להיות 4,000 במחוז אחד.

ליאור ברק: לא אנשים שלא יכולים לצאת.

עירם אמיתי: אני אדייק : במנה השלישית חוסנו בבתים עצמם סדר גודל של 10,000.

אופיר כץ: אישה בת 91 - אתה רוצה שבשיא הגל שמתפשט היא תצא ותתחסן בעצמה?

ליאור ברק: לא, בוודאי שלא.

אופיר כץ: אבל היא לא מוגדרת כמרותקת.

אופיר כץ: היא לא בתוך ה-4,000.

ליאור ברק: אם היא רוצה, יגיעו אליה גם הביתה.

אופיר כץ: לא.

אופיר כץ: היא רצתה והתקשרה ואמרו לה לא.

ליאור ברק: להגיע לכל אחד הביתה זה אומר שאתה צריך עכשיו - - -

אופיר כץ: לא לכל אחד.

אופיר כץ: מי שבת 91 ויש בעיה שהיא מסכנת את עצמה.

סמי אבו שחאדה: חברים, שנייה.

סמי אבו שחאדה: גם המספרים שאנחנו שומעים עכשיו מעירם הם לא מספרים טובים.

סמי אבו שחאדה: גם ההעניין של הגל השלישי, שזה אומר שהם ירדו מ-70-60 אלף ל-40 אלף - אלה לא מספרים טובים.

סמי אבו שחאדה: העניין הוא לא רק בעיצומו של גל.

סמי אבו שחאדה: יש פה בעיה.

סמי אבו שחאדה: האינטרס של כולנו הוא שהאנשים האלה יחוסנו באחוזים הרבה יותר גבוהים.

ליאור ברק: אנחנו מסכימים.

ליאור ברק: אני אנסה שנייה להסביר עוד פעם: מי שמרותק בית ומבקש - הקופה תגיע אליו.

ליאור ברק: בשבועיים הראשונים מרגע שהתחיל הבוסטר הרביעי, לאור מצוקת כוח האדם שתיארתי קודם, קודם כל מחסנים בתחנות.

ליאור ברק: אחרי שבועיים מתחילים לחסן גם בבתים.

יעל רון בן משה: אז מה התוכנית?

אופיר כץ: אבל התחנות ריקות היום.

ליאור ברק: בגלל זה כבר היום בפועל מחסנים בתוך הבתים.

אופיר כץ: לא, היום זה לא קורה בפועל.

יעל רון בן משה: רגע, אבל מה, זה קורה מהשרוול?

יעל רון בן משה: מה התוכנית?

יעל רון בן משה: איך מגיעים לאנשים ומתי?

ליאור ברק: לא.

ליאור ברק: בפועל, כמו שתיארה יושבת ראש הוועדה, כל קופות החולים כבר היום מחסנות בתוך הבתים.

ליאור ברק: כל אדם משויך לסניף.

אופיר כץ: אז איך אתה מסביר את הפער בין מה שאומרות הקופות לבין הפניות שאנחנו מקבלים כחברי כנסת?

אופיר כץ: אנשים שאומרים להם שלא יחסנו אותם בבתים.

ליאור ברק: לגבי הפניות, אני אשמח לראות אם יש עוד פניות פרטניות שלא מטופלות היום; אבל הפניות שאתה קיבלת באמת היו לגבי השבועיים-שלושה הראשונים של אותו בוסטר רביעי.

אופיר כץ: יש לי פנייה מאתמול.

ליאור ברק: אז אני אשמח לקבל אותה, ותגיד לי איזו קופה זאת.

ליאור ברק: אני אטפל בזה באופן פרטני.

טטיאנה (טניה) מזרסקי: יש לי שאלה לעירם: מי עושה בקרה על הדיווחים מה מספר המתחסנים ובאיזה קצב מחסנים את האנשים שמרותקים לביתם?

עירם אמיתי: אנחנו עושים את זה.

עירם אמיתי: כמו שליאור אמר, עד לפני שבוע המדינה עסקה בעיקר בחיסון בקופות עצמן.

עירם אמיתי: היו תורים מאוד גדולים, עד אפילו 90 אלף אנשים ביום שהגיעו להתחסן, בעיקר במנה הרביעית.

עירם אמיתי: עסקנו במגן אבות - מבצע שאתם מכירים, של חיסון של כ-15-10 אלף ביום בכל בתי האבות, שגם אפידמיולוגית לפי התעדופים שמשרד הבריאות מגדיר לנו הם בעדיפות הגבוהה.

עירם אמיתי: כרגע אנחנו באמת מתחילים להתמקד במרותקי הבית.

עירם אמיתי: עד היום הקופות חיסנו 12.8 או 13 אלף מתוך 27.5 אלף זכאים מרותקי בית.

עירם אמיתי: אני מדבר על כל מרותקי הבית.

עירם אמיתי: אני מזכיר שלמנה הרביעית זכאים רק מי שעשה מנה שלישית, שעברו ארבעה חודשים ושבן 60 פלוס.

עירם אמיתי: אז יש 28 אלף כאלה בסך הכל בקופות, והן חיסנו כבר 13 אלף, שהם 47 אחוז.

סמי אבו שחאדה: שנייה, אני רק רוצה להבין אותך:

סמי אבו שחאדה: בהתחלה אמרת לנו שיש 100 אלף.

סמי אבו שחאדה: בגל הראשון ובגל השני חוסנו 70-60 אלף.

סמי אבו שחאדה: בגל השלישי ירדנו ל-40 אלף.

סמי אבו שחאדה: עכשיו אני שומע ממך שזה לא 100 אלף אלא 27 אלף זכאים.

סמי אבו שחאדה: אני אשמח להבין את המספרים, שרק נדע מה גודל התופעה ועל מה אנחנו מדברים.

עירם אמיתי: אז אני מסביר: קודם כל, לא כל מי שעשה חיסון ראשון ושני רצה לעשות חיסון שלישי.

עירם אמיתי: לכן באמת יש שם ירידה קלה שעליה דיברת.

עירם אמיתי: לא כל מי שעשה חיסון שלישי זכאי לחיסון רביעי, כי בשביל שיהיה זכאי צריך גם שיהיה מעל גיל 60 וגם שיעברו ארבעה חודשים מאז שהוא עשה חיסון שלישי.

עירם אמיתי: הנתונים שיש לנו הם שיש 27.5 אלף כאלה, שמתוכם כבר חוסנו 13 אלף, 47 אחוז.

עירם אמיתי: עכשיו, גם באוכלוסייה הכללית של בני 60 פלוס שזכאים למנה רביעית, יש 1.1 מיליון זכאים למנה רביעית בישראל.

עירם אמיתי: 550 אלף מתוכם התחסנו,כלומר חצי.

עירם אמיתי: כך שאנחנו רואים פה שהאחוזים, של 47 אחוז מרותקי בית שחוסנו, דומים ל-50 אחוז שיש בכלל הקהילה הזכאית למנה רביעית.

עירם אמיתי: אלה המספרים מלמעלה.

עירם אמיתי: עכשיו, מלמטה, שזו השאלה שלכם: כמו שליאור הסביר, הקופות כרגע, עד היום התעסקו בעיקר בחיסון של המסות, בשביל להגיע לאותם 550 אלף.

עירם אמיתי: אותם צוותים שמחסנים את ה-550 אלף הם הצוותים שמחסנים את ה-30 אלף.

עירם אמיתי: אפידמיולוגית יותר נכון לחסן מסות כמה שיותר מהר.

עירם אמיתי: ועוד פעם, אני לא רופא, אבל ממה שאני מכיר מהצוות שמנחה אותנו מקצועית, דווקא מרותקי הבית הם על פניו בסיכון דומה אם לא נמוך יותר, כי הם מסתובבים פחות.

אופיר כץ: אבל אם הם נדבקים הם במצב יותר מסוכן.

אופיר כץ: יכול לבוא בן משפחה ולהדביק אותו, ואם הוא מרותק בית זה אומר שיש לו איזו בעיה רפואית כלשהי, אז הוא במצב סיכון יותר גבוה, לא?

עירם אמיתי: עוד פעם: אני לא רופא.

עירם אמיתי: האמירה היא שהסיכון הוא אותו דבר אם לא קצת פחות.

עירם אמיתי: בסדר העדיפויות רוצים קודם לחסן את כלל הציבור במסות גדולות.

אופיר כץ: אתה לא מקשיב.

אופיר כץ: אתה חוזר על מה שאתה אומר בלי להקשיב למה שאומרים.

עירם אמיתי: כרגע הקופות מחסנות אותם.

עירם אמיתי: זה בסדר העדיפויות הגבוה שלהם.

אופיר כץ: תשמע, מה שאנחנו שומעים פה זה מה זה קלאסי למשרד הבריאות; באמת.

אופיר כץ: כל פעם שאנחנו מציפים בעיה, אתם משדרים לנו תמונה כאילו הכל בסדר.

אופיר כץ: אם אנחנו באים ועושים דיון על זה בגלל תלונות שאנחנו מקבלים מהציבור, זה נשמע לי מאוד-מאוד מוזר לצייר לי תמונה כאילו הכל בסדר.

אופיר כץ: אני לא מבין את זה.

אופיר כץ: מה זו המדיניות הזאת, לבוא לוועדה ולהגיד שהכל בסדר?

אופיר כץ: למה שלא תבוא ותגיד שבדקתם את המספרים, זו לא הכמות שאתם רוצים ומהצוהריים אתם נכנסים לבתים של המרותקים?

אופיר כץ: למה תמיד יש לכם את הדבר הזה - לצייר שהכל בסדר ואין שום בעיה, זה שאנשים פונים אלינו זה איזה משהו שאו שהוא מומצא או שהוא באחוזים קטנים.

אופיר כץ: אני לא מצליח להבין את המשרד הזה.

ליאור ברק: חבר הכנסת כץ, אני אנסה להסביר: כמו שציין עירם, בחיסון השלישי הייתה היענות של כ-70 אחוז לעומת מי שהתחסן בחיסון הראשון והשני.

ליאור ברק: בחיסון הרביעי יכול להתחסן רק מי שהתחסן בחיסון שלישי ועברו מאז ארבעה חודשים והוא מעל גיל 60.

ליאור ברק: לכן, כרגע, מתוך אותה אוכלוסיית מרותקי בית, 27 אלף איש יכולים להיות מחוסנים בחיסון הרביעי.

ליאור ברק: מתוכם חוסנו כבר כ-50 אחוז, שזה דומה בשיעורים לאוכלוסייה שהיא לא מרותקת בית.

ליאור ברק: למה?

ליאור ברק: כי אנחנו כמשרד הבריאות מנסים כל הזמן להגביר את ההסברה ולנסות להסביר.

ליאור ברק: אתם רואים את הפרסומות בכל מקום, רופאי המשפחה מתקשרים לכל אחד ואחד מהמבוטחים ומנסים לשכנע אותו להתחסן.

ליאור ברק: עדיין, בכלל האוכלוסייה רק 50 אחוז מהאוכלוסייה התחסנה עד עכשיו בחיסון רביעי.

ליאור ברק: במרותקי הבית זה פחות או יותר באותו שיעור כמו כלל האוכלוסייה.

ליאור ברק: וכן, אמרנו את זה בגלוי: בשבועיים-שלושה הראשונים, בגלל מגבלת כוח אדם - - -

אופיר כץ: אתה אומר לי שכל מרותק בית שלא התחסן בחיסון הרביעי קיבל טלפון מהקופה שיש לו את האפשרות להתחסן בבית?

ליאור ברק: כל אדם שהתחסן בחיסון השלישי - קופות החולים פונות אליהם, לפעמים בטלפונים ולפעמים בהודעות SMS.

אופיר כץ: אז זה כבר הפך ללפעמים.

סמי אבו שחאדה: חבר הכנסת כץ, הוא אומר לנו שהדבר הרבה יותר בעייתי ממה שחשבנו בהתחלה.

סמי אבו שחאדה: העניין הוא לא רק שלא חוסנו בתקופה הזאת.

סמי אבו שחאדה: העניין הוא יותר חמור: יש ירידה בהיענות לחיסונים בציבור, גם בקרב אנשים שהם ברמת סיכון גבוהה ומרותקי בית.

סמי אבו שחאדה: אני דווקא הייתי מצפה מליאור ומעירם להגיד לנו שהם רואים את הבעיה הזאת, ושיצרו תוכנית עבודה כיצד להגיע דווקא ליותר אנשים.

סמי אבו שחאדה: אם הם חוסנו פחות בחיסון השני, ופחות בחיסון השלישי, ועכשיו הרבה פחות בחיסון הרביעי - להבין איך הדבר הזה יטופל.

סמי אבו שחאדה: כי בסך הכל לא העלינו את הדיון כדי לבוא אל מישהו בטענות.

סמי אבו שחאדה: אנחנו בסך הכל רוצים להעלות את אחוז החיסונים, דווקא באוכלוסייה שהיא ברמת סיכון יותר גבוהה.

סמי אבו שחאדה: הנתונים שאתם נותנים הם מאוד חמורים, ומדאיגים אותי עכשיו יותר.

סמי אבו שחאדה: העניין הוא לא רק עניין טכני, שיש לחץ במערכת בשבועיים ועכשיו אתה אומר שלושה שבועות הראשונים.

סמי אבו שחאדה: אתה אומר לי משהו יותר חמור.

סמי אבו שחאדה: עכשיו, המניפולציה של עירם למספרים היא לא טובה ולא מכבדת.

סמי אבו שחאדה: היא אפילו גם לא מכבדת את האינטליגנציה.

ליאור ברק: אני חושב שהוא הציג את המספרים כהוויתם.

ליאור ברק: אם אתה שואל לגבי התוכנית האופרטיבית, אפשר להעלות פה עכשיו את נציגי כל הקופות וכולם יציגו.

יעל רון בן משה: אבל אתה כמשרד הבריאות - אין לך שליטה על הדבר הזה?

יעל רון בן משה: אני אשמח לראות מקופות החולים, אבל אני שואלת אותך.

יעל רון בן משה: אז אמרנו ש-27 אלף זכאים לחיסון רביעי.

יעל רון בן משה: כמה זכאים לחיסון שלישי ורוצים, ומתי תתפנו אליהם?

יעל רון בן משה: האם אתה אומר לי שתוך עשרה ימים אתם מסיימים את הסאגה הזו, ואם יהיו עוד משאבים תוכלו לסיים בחמישה ימים?

יעל רון בן משה: מישהו מסתכל על זה מערכתית?

יעל רון בן משה: מישהו מבין מה המשמעות של זה בתחנות קופות חולים בשגרה?

ליאור ברק: אני אנסה לענות לך.

ליאור ברק: ראשית, יש כמובן שונות בין קופות החולים.

ליאור ברק: לקופת חולים כללית בדרך כלל יש שיעור מרותקי בית גבוה יותר מלקופות החולים האחרות.

ליאור ברק: בתקופה הקרובה, ואני לא יודע להגיד לך כרגע אם זה שבועיים או שלושה אבל הזמינות היא מיידית.

ליאור ברק: כל בן אדם מרותק בית שרוצה להתחסן בית ולא יכול להגיע וצריך להגיע אליו הביתה - קופות החולים יכולות להגיע אליו באופן מיידי.

אופיר כץ: מה זה יכולות?

טטיאנה (טניה) מזרסקי: בואו נשמע את הקופות, ואחר כך נגיע לסיכום.

ליאור ברק: אני אתן דוגמה.

ליאור ברק: בחיסונים הראשון והשני, הייתה לנו בהתחלה מגבלה טכנית לפזר את הויאלים.

ליאור ברק: כמו שאתם מכירים, היה אסור לטלטל אותם.

ליאור ברק: לקח זמן, ומשרד הבריאות תוך זמן יחסית קצר הצליח למצוא פיתרון - היינו המדינה הראשונה בעולם שהצליחה למצוא פטנט איך להביא את החיסונים לבתים של האנשים.

ליאור ברק: עשינו את זה.

ליאור ברק: גם בחיסון השלישי עשינו את אותו דבר, וגם עכשיו בחיסון הרביעי נפעל בדיוק באותה מתודה.

ליאור ברק: השבועיים-שלושה הראשונים מוקדשים לחיסון הגדול של המסות, ואחר כך ממשיכים ומתחילים לחסן גם את מרותקי הבית בדיוק באותה שיטה.

ליאור ברק: להבנתי וככל שאני יודע, וככל שיודע גם עירם שנמצא עם הקופות בקשר שוטף בעניין הזה, כל הקופות מחסנות כרגע בבית כל מי שרוצה.

ליאור ברק: אפשר לשמוע אותם.

אופיר כץ: אז רגע לפני: הלשכה שלי, הצוות שלי, התקשר לעשרה סניפים של ארבעה הקופות לשאול את השאלה: אני מרותק בית, האם אתם יכולים לבוא לחסן אותי?

אופיר כץ: שישה מתוך הסניפים אמרו שהם לא עושים את זה.

ליאור ברק: אז אני אשמח להבין אם זה בקופה מסוימת.

אופיר כץ: זה בשלוש קופות.

ליאור ברק: אז אני אשמח ובואו נשמע רגע את ההתייחסות.

טטיאנה (טניה) מזרסקי: אני מבקשת לשמוע מגב' רות ברוך, ראש אגף סיעוד בקהילה של שירותי בריאות כללית.

טטיאנה (טניה) מזרסקי: רות, שמעת אותנו.

טטיאנה (טניה) מזרסקי: יש לנו טענה שמבוטחים של קופות שונות וביניהם גם מבוטחים של כללית, מתקשרים לסניף ומבקשים לקבל חיסון ומקבלים מענה שלא מעניקים שירות כזה - לבצע חיסונים בביתם של המבוטחים.

טטיאנה (טניה) מזרסקי: מדובר בחולים מרותקי בית.

רות ברוך: אנחנו נותנים למרותקי הבית חיסונים בבית.

רות ברוך: לפעמים הצוות של המרפאה לא נותן בעצמו.

רות ברוך: הרבה פעמים אנחנו עושים את זה בצוות מרכזי.

רות ברוך: זאת אומרת: צוות מתוך מחוז מסוים אוסף את כל שמות החולים המרותקים שצריך לחסן אותם ויוצא לביקורי בית.

רות ברוך: צריך לזכור שבכל פעם שפותחים בקבוק, מנסים לתת לשישה מרותקים חיסון כי הבקבוק הוא לשישה אנשים.

רות ברוך: לכן יש צוותים מרכזיים.

אופיר כץ: אבל סליחה רגע.

אופיר כץ: המוקד שלכם לא נותן את המענה כמכלול.

אופיר כץ: הוא מפנה את אותו אדם לסניף שבו הוא גר.

אופיר כץ: אומרים לו להתקשר לשם.

רות ברוך: כן, אבל למרותקים לא הסניף נותן.

רות ברוך: אני באה עכשיו מרמת גן.

רות ברוך: שאלתי את האחות אם היא נותנת, והיא אמרה שלא.

רות ברוך: הם מעבירים את הפרטים למוקד המרכזי, והמוקד המרכזי יוצא לביקורי בית.

רות ברוך: זה בסדר שבכל מחוז יש צוות שהוא האחראי על ביקורי הבית של המחוסנים.

רות ברוך: במרפאות גדולות עם אחוז מרותקים גבוה, הפעילות הזאת באמת נעשית מתוך המרפאה, כי יש שם מאות מחוסנים וצריך להגיע לכולם.

רות ברוך: אני לא חושבת שקורה שהתשובה היא שאנחנו לא מחסנים מרותקים.

אופיר כץ: קורה, קורה.

רות ברוך: אם יש בעיות נקודתיות, אנחנו נשמח לפתור אותן.

אופיר כץ: לא, אבל סליחה, זה לא עניין נקודתי, כי זו לא פנייה אחת.

אופיר כץ: מדברים פה על כמה פניות שאנחנו מקבלים, ועם החשיפה אנחנו מקבלים יותר פניות.

אופיר כץ: זה לא עניין נקודתי.

אופיר כץ: זה עניין שבכמה וכמה סניפים אצלכם, לא מעט ובכל הארץ, אומרים שלא נותנים את המענה הזה.

טטיאנה (טניה) מזרסקי: רות, מי עושה מעקב על הרשימות של מרותקי בית?

טטיאנה (טניה) מזרסקי: את אמרת שמרכזים את הרשימות מסניפים שונים, ואחר כך יוצאים למבצע חיסונים למספר מטופלים.

טטיאנה (טניה) מזרסקי: אז מי עושה את המעקב?

טטיאנה (טניה) מזרסקי: כמה חיסונים בוצעו מתוך הרשימה?

טטיאנה (טניה) מזרסקי: יש לך נתונים?

רות ברוך: קודם כל, יש כמה רמות.

רות ברוך: למשל, ברמה שלי, לפני כעשרה ימים שלחתי לכל המחוזות כמה מרותקים יש להם בפוטנציאל, כמה הם חיסנו עד עכשיו וכמה הם עוד צריכים לחסן.

רות ברוך: אז כל מחוז יודע את הנתונים שלו.

רות ברוך: במחוזות, ברגע שיש מטופלים - המרפאה מאתרת מישהו, מתקשרת וממליצה לו על החיסון והוא מעוניין להתחסן - אז או שיוצא אליו צוות המרפאה, בתיאום מראש כמובן; או שמעבירים למוקד המחוזי והמוקד המחוזי יוצא למספר ביקורי בית.

רות ברוך: בעיקרון אני יכולה להגיד שביומיים-שלושה האחרונים בוצעו לנו כמעט 300 ביקורי בית ברמה הארצית.

רות ברוך: זה נכון להגיד שבתחילת המנה הרביעית הצוותים היו בעיקר במתחמי החיסונים.

רות ברוך: אלינו למשל הגיעו כ-50 אלף איש ביום.

רות ברוך: כרגע, כשיש ירידה במספר המתחסנים, הצוותים מתפנים גם לנושא של המרותקים.

רות ברוך: אני מזכירה שגם בחיסון הראשון, לקח זמן עד שיצאנו למרותקים, כי קודם נתנו לגלים של האנשים שהגיעו למרפאות.

רות ברוך: בסך הכל אנחנו מתמודדים עם אנשים שהם חולים ומבודדים, צוות שלא נמצא.

טטיאנה (טניה) מזרסקי: את יכולה בבקשה לחזור על הנתונים - מה כמות מרותקי הבית שחוסנו ובאיזו תקופה?

רות ברוך: במנה רביעית יש לנו 11,228 מועמדים.

רות ברוך: עד עכשיו חוסנו 3,714.

רות ברוך: מתוכם 362 בביקורי בית.

טטיאנה (טניה) מזרסקי: יופי, תודה.

אופיר כץ: רגע, ה-3,000 חוסנו בבתים שלהם?

רות ברוך: לא.

רות ברוך: 362 חוסנו בבתים.

רות ברוך: לשאר אנחנו מממנים אמבולנס ומביאים אותם.

רות ברוך: משפחה שאומרת שהיא לא מסוגלת להביא את המטופל - יוצאים אליהם הביתה.

אופיר כץ: אז קודם כל, יש פער בין מה שאתה אמרת, ליאור, למה שהיא אומרת עכשיו.

אופיר כץ: אתה דיברת על 50 אחוז ופה זה 25 אחוז.

אופיר כץ: 3,000 מתוך כמעט 12 אלף זה 25 אחוז, ולא 50 אחוז כמו שאמרת.

אופיר כץ: הנה, מרותקי הבית נשארים מאחור בחיסון שלהם.

אופיר כץ: הממוצע הוא 50 אחוז והם רבע, 25 אחוז.

אופיר כץ: אבל את יכולה להסביר לנו, רות, מה אתם עושים עכשיו כשכוח האדם קצת מתפנה?

אופיר כץ: כמובן שלוקחים בחשבון את הבידודים והמאומתים שגם אתם חווים, אבל מה אתם עושים עכשיו?

אופיר כץ: יש איזה מבצע שאתם יוצאים כדי להדביק את הפער הזה, שאותם מרותקים עדיין לא מחוסנים?

רות ברוך: אז א', אנחנו שולחים את הנתונים למחוזות כל הזמן ובודקים את ההתקדמות של כמה אנשים הם חיסנו.

רות ברוך: אנחנו מתקשרים לאנשים ומציעים להם לבוא ולהתחסן, ואם הם לא יכולים כמובן הולכים אליהם הביתה.

רות ברוך: קיימנו מפגש עם נאמנים של המגזר הערבי כדי לעודד חיסון מרותקים במגזר הערבי.

רות ברוך: שם כל נתוני ההתחסנות יותר נמוכים, ובטח החיסונים של מרותקים.

רות ברוך: אנחנו מאפשרים להגיע לביקורי בית גם בסופי שבוע.

רות ברוך: לפעמים המשפחות רוצות להיות נוכחות או לא רוצות שהמטופל יהיה לבד, אז אנחנו מגיעים אליהם גם בסופי שבוע.

רות ברוך: אנחנו מציעים לאנשים להתחסן לקורונה ולשפעת ביחד, כי אנחנו נמצאים בתקופת החורף ואפשר גם לחסן לשפעת.

רות ברוך: אנחנו מראש אומרים לאנשים שנבוא אליהם הביתה ונחסן גם לקורונה וגם לשפעת.

רות ברוך: אני רק רוצה לסבר את האוזן: במהלך החיסונים הקודמים עוד, היו לנו כ-4,000 סרבני חיסון, שהתקשרנו אליהם והם לא הסכימו לקבל חיסון.

רות ברוך: מתוכם הצלחנו לשכנע 880 איש והצלחנו לחסן גם אותם.

רות ברוך: צריך לזכור שאנחנו מוכנים הרבה פעמים לצאת לביקורי בית, אבל המשפחות לא תמיד בטוחות שהן רוצות את החיסון.

רות ברוך: אז יש פה הרבה עבודה לשכנע את המשפחה, להסביר לה, להסביר שאנחנו נבוא הביתה, להסביר שאפשר לקבל את זה יחד עם השפעת.

טטיאנה (טניה) מזרסקי: אבל כאן אנחנו מדברים על ההפך: אנשים שרצו ולא הצליחו לקבל את החיסון בבית.

טטיאנה (טניה) מזרסקי: היו כאן לא מעט פניות.

אופיר כץ: יש רק עניין אחד: יש פער בין מה שאת אומרת עכשיו לבין מה שקורה במענה אצלכם בסניפים.

אופיר כץ: יש כאלה שנותנים תשובה שלילית.

אופיר כץ: לכן מה שאני מציע זה שבאמת תעשו חידוד נהלים לכל הסניפים, שמי שמבקש והוא מרותק ולא יכול להגיע, וגם אם זו מישהי שלא מוגדרת כמרותקת והיא מעל גיל 90, אני חושב שגם אותה יש אינטרס שילכו לחסן.

אופיר כץ: אני אשמח גם שנקבל את הנתונים על מספר האנשים שחוסנו בעוד שבוע או עשרה ימים, כי כרגע המספרים הם אי שם מאחור.

אופיר כץ: שכל הקופות ישלחו לנו עוד עשרה ימים.

טטיאנה (טניה) מזרסקי: אם אפשר גם לקבל בנתונים מידע מתי קיבלו מנה שלישית ומתי קיבלו מנה רביעית.

טטיאנה (טניה) מזרסקי: אם למשל מה ששמענו מליאור - מישהו שקיבל מנה שלישית וטרם עברו שלושה-ארבעה חודשים, אז אי אפשר לבצע את המנה הרביעית.

טטיאנה (טניה) מזרסקי: אז אם אפשר לקבל בנתונים גם את הנתון הזה.

רות ברוך: הנתון שאני אמרתי של 11 אלף, אלה אנשים שהגיע המועד ועומדים בתנאים.

רות ברוך: אלה שחלו או שלא עבר מספיק זמן, או שלא קיבלו את המנות הקודמות, לא יכולים להיות חלק מאוכלוסיית היעד.

טטיאנה (טניה) מזרסקי: אוקי.

טטיאנה (טניה) מזרסקי: תודה רבה.

טטיאנה (טניה) מזרסקי: נשמע מנציגי מכבי שירותי בריאות.

טטיאנה (טניה) מזרסקי: נמצאת איתנו תמר אלקלעי, אחות ראשית ומנהלת מערך מקצועות הבריאות.

תמר אלקלעי: שלום לכולם.

תמר אלקלעי: קודם כל, אני חייבת לומר שאני מסכימה פה עם כולם לגבי החשיבות של מתן למרותקי הבית.

תמר אלקלעי: אנחנו עובדים בזה ימים ולילות, ואין דיון לגבי רמת הסיכון של הקבוצה הזאת.

תמר אלקלעי: כן היה דיון בתחילת הדרך לגבי זה שהם חשופים פחות, ולכן לא התחלנו לחסן אותם מיד בתחילת הדרך אלא כשבוע - עשרה ימים אחרי תחילת המבצע.

תמר אלקלעי: קצת נתונים: במכבי יש לנו 7,900 מרותקים בני 60 פלוס שהם מועמדים מתאימים לחיסון.

תמר אלקלעי: מתוכם אנחנו כבר חיסנו 5,770, שהם 73 אחוז.

תמר אלקלעי: אנחנו עובדים בזה במרץ - מחסנים אותם גם בבתים וגם במתחמים.

אופיר כץ: כמה מתוך ה-5,700 חוסנו בבתים שלהם?

תמר אלקלעי: כ-1,000.

תמר אלקלעי: אני אומרת מספרים לא מדויקים מאוד אבל כ-1,000 חוסנו בבתים.

תמר אלקלעי: השאר ביקשו להגיע למתחמים, אם זה בכוחות המשפחה או כל מיני אנשים שתומכים בהם או אם זה בעזרת אמבולנסים שאנחנו מממנים.

תמר אלקלעי: אנחנו מממנים באופן מלא לכל מי שרוצה להגיע באמבולנס.

תמר אלקלעי: לכן הגענו גם לאחוז ביצוע כזה.

תמר אלקלעי: ברמת התוכנית של מכבי, כל הצוותים יודעים והם צריכים לסיים את מבצע מתן חיסון למרותקים בשבועיים הקרובים.

תמר אלקלעי: כרגע עיקר המשאבים ועיקר הפעילות ממוקדת בנושא הזה.

אופיר כץ: אתם אומרים לאנשים שמתקשרים לבוא באמבולנס?

אופיר כץ: למרותקים?

תמר אלקלעי: קודם כל, אנחנו עושים פעילות יזומה.

תמר אלקלעי: כל מי שרשום אצלנו כמרותק, ויש לנו כמה אלפים כאלה - אנחנו יודעים לפנות אליהם בצורה יזומה.

תמר אלקלעי: מי שמתקשר ופנה כי לא פנינו אליו או כי לא הייתה תקשורת עד כה - אנחנו כמובן יודעים להציע לו חיסון בבית, כשכרגע הצוותים יוצאים הביתה ואין בעיה, או חיסון באמצעות הגעה אלינו למתחמים.

טטיאנה (טניה) מזרסקי: הצוותים של הסניפים או היחידה להמשך טיפול?

תמר אלקלעי: לנו יש יחידה לטיפולי בית שמטפלת בחלק גדול מהמרותקים, אבל חלק אחר של המרותקים מטופל על ידי צוותים אחרים.

תמר אלקלעי: אנחנו משלבים: חלק מהכוחות אלה צוותי היחידה לטיפולי בית, וחלק אלה צוותים של אחיות במרפאות שפשוט יוצאות לפי תוכנית ומחסנות את המטופלים בבתים.

תמר אלקלעי: אני מזכירה שזאת אופרציה לחסן מטופלים בבית.

תמר אלקלעי: צריך ללכת למתחמים, למהול את החיסון, להשתמש בצידנית ואלידית, לצאת לדרך.

תמר אלקלעי: יש שעות מסוימות.

תמר אלקלעי: זה לא כמו שיוצאים לחיסון שפעת.

אופיר כץ: בסדר, הם לא בחרו להיות מרותקים.

תמר אלקלעי: לצאת לחיסון קורונה זו אופרציה.

טטיאנה (טניה) מזרסקי: תודה רבה, תמר.

טטיאנה (טניה) מזרסקי: נשמע מד"ר ארז מקופת חולים מאוחדת.

ד"ר ארז כרמון: צהריים טובים.

ד"ר ארז כרמון: קודם כל, הדיון חשוב ואני מברך על הקיום שלו.

ד"ר ארז כרמון: האוכלוסייה של מרותקי הבית היא אוכלוסייה במיקוד של הקופה.

ד"ר ארז כרמון: יש לנו מערכת מידע שתומכת ומרכזת את הפרטים של כל החולים.

ד"ר ארז כרמון: בסך הכל מדובר על 9,000 איש.

ד"ר ארז כרמון: מרותקים הבית אצלנו נחלקים לשתי קבוצות: 3,600 שייכים ליחידות לאשפוז ביתי, ו-5,400 הם מרותקים קלים יותר שנמצאים באחריות המרפאות.

ד"ר ארז כרמון: אנחנו עושים Reaching out לחולים.

ד"ר ארז כרמון: יש שיחות יזומות לכולם ומציעים להם את החיסונים.

ד"ר ארז כרמון: מי שיכול להגיע עם אמבולנס שאנחנו מממנים - זה מבוצע בדרך הזאת.

ד"ר ארז כרמון: מי שלא יכול - אנחנו מגיעים אליו הביתה ועושים את החיסון בבית.

ד"ר ארז כרמון: אני לא מכיר מקרים של אנשים שרצו ולא הצליחו לקבל.

ד"ר ארז כרמון: אני מכיר.

ד"ר ארז כרמון: סליחה, בשיחות שאני עשיתי, בשלוש שיחות מתוך שלוש שעשיתי לקופה שלכם, אמרו לנו שאי אפשר.

ד"ר ארז כרמון: במערכת גדולה יכול להיות שיש מקרים בודדים שהייתה בהם תקלה.

אופיר כץ: זה 100 אחוז.

ד"ר ארז כרמון: אנחנו נשמח לקבל את הפרטים ולהגיע אליהם.

אופיר כץ: לא, זה לא אנשים; זה אני התקשרתי.

ד"ר ארז כרמון: אז אם יש בעיה, ומישהו שזכאי לא קיבל את החיסון, אנחנו נטפל בזה בצורה נקודתית.

ד"ר ארז כרמון: אנחנו מתקשרים לאנשים, ועד היום בחיסון השלישי התחסנו 89 אחוז מהזכאים.

ד"ר ארז כרמון: לגבי החיסון הרביעי אנחנו הגענו למספרים קצת יותר נמוכים לצערי - 48 אחוז, במרבית המקרים בגלל סירוב של החולים.

ד"ר ארז כרמון: אין בעיית זמינות, אין בעיית נגישות של השירות.

ד"ר ארז כרמון: אנחנו מחזרים אחרי אנשים ומסבירים, אבל לצערי הבעיה כרגע היא ההיענות.

ד"ר ארז כרמון: אם יש מקרים נקודתיים של אנשים שמעוניינים להתחסן אנחנו נשמח ליצור איתם קשר.

ד"ר ארז כרמון: נגיע אליהם.

אופיר כץ: ד"ר ארז כרמון, זה לא מקרה שמישהו פנה אלי במקרה שלכם.

אופיר כץ: זו בדיקה שאני עשיתי באופן אישי עם הצוות שלי.

אופיר כץ: בשלושה מקרים אצלכם אמרו לנו שאי אפשר לעשות חיסונים בבתים.

אופיר כץ: בשלושה סניפים שונים.

אופיר כץ: אני מניח שלא נפלתי בדיוק על אותם שלושה סניפים שלא קיבלו את הננחיות.

אופיר כץ: יש כאן בעיה עם מה שקורה אצלכם בשטח,ואני מציע שתחדדו את הנהלים כמו שצריך, לפי מה שאתה אומר עכשיו: כן לתת את האפשרות, כן ליזום וכמובן שמי שפונה ואומר שהוא חושש ולא יכול להגיע - לשלוח צוות ושיחסנו אותו.

אופיר כץ: כרגע אצלכם בסניפים בבשטח - זה לא קורה.

ד"ר ארז כרמון: אני אשמח לקבל את הפרטים כדי שנטפל נקודתית במקומות שיש בהם את הבעיה.

ד"ר ארז כרמון: אנחנו כמובן נוציא רענון, זו המלצה שהיא נכונה.

ד"ר ארז כרמון: אבל אם יש נקודות ספציפיות חשוב לנו לדעת, כדי לטפל באותו מקום.

אופיר כץ: ותחדדו לסניפים?

ד"ר ארז כרמון: כמובן.

טטיאנה (טניה) מזרסקי: יופי.

טטיאנה (טניה) מזרסקי: תודה רבה.

טטיאנה (טניה) מזרסקי: נשמע ממיכל אלון, מנהלת טיפולי בית ארצית.

מיכל אלון: שלום.

מיכל אלון: אני מצטרפת לכל מה שנאמר מבחינת הקופות.

מיכל אלון: אנחנו גם עושים תהליך דומה.

מיכל אלון: גם אנחנו שלחנו יעדים.

מיכל אלון: בהחלט היינו עסוקים עד לפני משהו כמו שבוע - שבוע וחצי בהתחסנות של כל המטופלים בכללי, והצוותים שבבידוד וצוותים חולים.

מיכל אלון: שלחנו ייעדים שבועיים לכל הסניפים, לכל המחוזות.

מיכל אלון: מי שמתעסק בזה אלה רופאים אזוריים, רופאים מחוזיים ואחיות מחוזיות ואזוריות.

מיכל אלון: הם קיבלו יעדים שבועיים ואנחנו מתקדמים.

מיכל אלון: כמו שמכבי ציינו, זה דורש קצת לוגיסטיקה.

מיכל אלון: צריך גם לקחת צידנית וגם למהול את זה במקום מסוים, ואחר כך לנסוע לכמה מטופלים כדי שלא נאבד חומר.

מיכל אלון: אני חושבת שהצוותים על זה.

מיכל אלון: אנחנו נחדד לכולם שוב.

מיכל אלון: יש לנו משהו כמו 2,500 מבוטחים שעומדים בקריטריון של בני 60 פלוס שעברו ארבעה חודשים מהחיסון השלישי שלהם.

מיכל אלון: מתוכם כבר חוסנו קרוב ל-800, משהו כמו 30 אחוז.

מיכל אלון: מתוכם בסביבות ה-100 חוסנו בבית.

מיכל אלון: כמו שציינו פה, מרותקי הבית, שיש לנו בסך הכל כ-5,000 מהם, הם חלקם אנשים בטיפולי בית, שיש יחידות שמטפלות בהם כי הם יותר מורכבים.

מיכל אלון: ויש אנשים שהוגדרו כמרותקים כי הם הולכים עם הליכון או כי הם הולכים עם מקל.

מיכל אלון: זאת אומרת, אלה אנשים שבאמת העדיפו להגיע - באמבולנס או עצמאית עם המשפחה.

מיכל אלון: אני מסכימה שזו אוכלוסייה שחשוב לחסן אותה, ואנחנו על זה.

אופיר כץ: בבדיקה שעשיתי, דווקא אצלם מתוך שתי שיחות, שתי המרפאות הציעו ואמרו שיכולים לשלוח אלי צוות הביתה.

אופיר כץ: לכם מגיע כל הכבוד.

טטיאנה (טניה) מזרסקי: תודה רבה.

טטיאנה (טניה) מזרסקי: בכל זאת רצינו לבקש ממשרד הבריאות לבדוק בעוד כשבועיים ולקבל דוחות מכל הקופות.

טטיאנה (טניה) מזרסקי: לפי הנתונים שקיבלנו היום יהיו מספרים בסיכום של הדיון היום, ואז נוכל לבדוק מה הקצב וכמה אנשים מאוכלוסיית היעד כן קיבלו את החיסון הרביעי.

אופיר כץ: אני מסכים איתך.

אופיר כץ: אני בהתחלה אמרתי שנבקש מהקופות, אבל לא - אנחנו מבקשים ממשרד הבריאות לקבל בעוד עשרה ימים את הנתונים - כמה הם באמת חיסנו בכלל בחיסון הרביעי.

טטיאנה (טניה) מזרסקי: שבועיים, כי זה סביר כדי לראות את הקצב.

אופיר כץ: אוקי, בעוד שבועיים.

אופיר כץ: מרגע שהתחיל החיסון הרביעי עד הנקודה הזאת, ומעכשיו שבועיים קדימה.

אופיר כץ: שיראו גם מה הם עשו בשביל לצמצם את הפער הזה.

אופיר כץ: אולי גם מכתב שלכם, משרד הבריאות, לקופות שיחדדו את הנהלים במרפאות שלהן.

טטיאנה (טניה) מזרסקי: ונכון שהעומס לא אמור ליפול על המרפאות ועל הסניפים.

טטיאנה (טניה) מזרסקי: יש יחידות לטיפולי בית.

טטיאנה (טניה) מזרסקי: יש צוותים מחוזיים.

טטיאנה (טניה) מזרסקי: אנחנו מעודדים את הקופות וממליצים כן להגיע לקול אחד, ולעשות מעקב.

טטיאנה (טניה) מזרסקי: במעקב, כמו ששמענו, יש את לאומית - שירותי בריאות שיש להם מעקב שבועי באזורי ובמחוז.

טטיאנה (טניה) מזרסקי: אנחנו כן נשמח לקבל בעוד שבועיים את הסיכומים ולראות איך מתקדמים.

טטיאנה (טניה) מזרסקי: אנחנו מסיימים את הדיון.

טטיאנה (טניה) מזרסקי: הישיבה נעולה.